# REGLUGERÐ

um breytingu á reglugerð nr. 1150/2019 um raforkuviðskipti og mælingar.

1. gr.

Eftirfarandi breytingar verða á 2. mgr. 4. gr.:

1. 1. töluliður orðast svo: gera raforkusölusamning við viðskiptavini sem unnt er að staðfesta með rafrænum hætti. Jafnframt skal sölufyrirtæki bjóða viðskiptavinum sem þess óska að gera skriflega samning. Raforkusölusamningi skal fylgja samningur um tengingu við neysluveitu við viðkomandi dreifiveitu sem jafnframt er staðfestur um leið og samningur um kaup á raforku er staðfestur,
2. Við málsgreinina bætist nýr töluliður, sem verður 2. töluliður, og breytist tölusetning annarra töluliða til samræmis, svohljóðandi: senda dreifiveitum upplýsingar um notendur raforku sem hafa gildan samning um neysluveitu og ásamt öðrum upplýsingum sem dreifiveita þarf að búa yfir til að viðskipti með raforku geti farið fram. Dreifiveita skal upplýsa sölufyrirtæki telji hún að málefnalegar ástæður séu fyrir hendi til að hafna tengisamningi við viðkomandi notanda,
3. Í stað „5. mgr. 7. gr.“ í 7. tölulið kemur: 6. mgr. 7. gr.
4. gr.

Við 2. mgr. 6. gr. bætast tveir nýir töluliðir, svohljóðandi:

14. taka við tilkynningum um notendur neysluveitna frá sölufyrirtæki raforku,

15. hafa samning um tengingu notenda við neysluveitu aðgengilegan fyrir sölufyrirtæki raforku og notendur raforku sbr. 1. tl. 2. mgr. 4. gr. Upplýsingar um samningsskilmála dreifiveitna, gjaldskrá, og þar með talið kostnað við að loka og opna veitu, skulu ætíð vera aðgengilegar sölufyrirtækjum og notendum á rafrænu formi.

1. gr.

Eftirfarandi breytingar verða á 7. gr.

1. Í stað 2. og 3. mgr. koma þrjár nýjar málsgreinar, svohljóðandi:

Sölufyrirtæki raforku miðla og taka við nauðsynlegum upplýsingum frá dreifiveitum til að raforkuviðskipti geti farið fram.

Raforkusölusamningar skulu gerðir aðgengilegir á rafrænu formi, þar með talið í gegnum vefsíðu viðkomandi sölufyrirtækis. Sölufyrirtæki skal gera notendum kleift að staðfesta kaup á raforku með öðrum sannanlegum hætti. Raforkusölusamningi skal fylgja samningur um tengingu við neysluveitu við viðkomandi dreifiveitu sem jafnframt er staðfestur um leið og samningur um kaup á raforku er staðfestur.

Dreifiveita skal sjá til þess að notendur með gildan samning um kaup á raforku geti tengst neysluveitu. Dreifiveitu er óheimilt að tengja notendur við neysluveitu nema fyrir liggi raforkusölusamningur sbr. 1. mgr.

1. 1. málsliður 4. mgr. fellur brott.
2. gr.

*Lagastoð og gildistaka*

Reglugerð þessi, sem sett er með stoð í 3. mgr. 20. gr. raforkulaga nr. 65/2003, öðlast gildi 1. júní 2023.

*Umhverfis- orku- og loftslagráðuneytinu,* dags….

(Ráðherra)

(Skrifstofustjóri)